Bulls kies span vir Stormers-wedstrydLood de Jager sal die Bulls teen die Stormers aanvoer. Foto: Facebook. Rosko Specman sal sy Superrugby-debuut maak wanneer die Bulls die Stormers eerskomende Saterdag in hul eerste wedstryd van die 2019-seisoen pak. Dié Blitsbok-spoedvraat het vroeër vir die Pumas in die Curriebeker uitgedraf en vir die Cheetahs in die Pro14-kompetisie. Dan is Duane Vermeulen en Schalk Brits ook in die Bulls se beginspan. Bulls: Warrick Gelant (heelagter), Johnny Kotzé (regtervleuel), Jessie Kriel (buitesenter), Burger Odendaal (binnesenter), Rosko Specman (linkervleuel), Handré Pollard (losskakel), Embrose Papier (skrumskakel), Duane Vermeulen (agtsteman), Hanro Liebenberg (flank), Ruan Steenkamp (flank), Lood de Jager (slot en kaptein), Jason Jenkins (slot), Trevor Nyakane (stut), Schalk Brits (haker) en Lizo Gqoboka (stut). Plaasvervangers: Corniel Els, Siphiwe Matanzima, Dayan van der Westhuizen, Eli Snyman, Thembelani Bholi, Ivan van Zyl, Manie Libbok en Dylan Sage.